钦定古今图书集成/明伦汇编/家范典/第077卷 > 《春送从叔游襄阳》李颀
## 钦定古今图书集成/明伦汇编/家范典/第077卷 > 《春送从叔游襄阳》李颀

言别恨非一，弃置我宗英。向日《五经》笥，今为千里行。
裹粮顾庭草，羸马诘朝鸣。斗酒对寒食，杂花宜晚晴。
春衣采洲路，夜饮南阳城。客梦岘山晓，渔歌江水清。
楚俗少相知，远游难称情。同人应馆糓，刺史出郊迎。
只合侍丹扆，翻令辞上京。时方春欲暮，叹息向流莺。